Diari Oficial de la Generalitat Valenciana


Sumari del DOGV 5550, del 06-07-2007 (2007/6855)

Bases per a la selecció de cinc agents de policia local, quatre per torn lliure i un per torn de mobilitat.
-----------------------------------------------------------------------------------------------------------

### Dades del document

Número de DOGV
:   5550

Data del DOGV
:   06-07-2007

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2007/6855


Data del document
:   15-05-2007

Organisme emissor
:   Ajuntament d'Albal

Tipus de document
:   Convocatòria

Descriptors 

:   * Albal
    * concurs administratiu
    * administració local
    * policia

Bases per a la selecció de cinc agents de policia local, quatre per torn lliure i un per torn de mobilitat. [2007/6855]  
L'Alcaldia Presidència de l'Ajuntament d'Albal va aprovar, en data 11 de maig de 2007, la Resolució de l'Alcaldia número 2007/789, per la qual s'aproven les bases per a la selecció de cinc agents de policia local que a continuació es reproduïxen:  
Bases per a la selecció en propietat de cinc places d'agent de la policia local, quatre per torn lliure i una per torn de mobilitat, incloses en l'oferta d'ocupació pública de l'any 2007.  
Primera. Objecte de la convocatòria  
És objecte de la present convocatòria la provisió en propietat de cinc places d'agent del cos de policia local d'este ajuntament, les quals pertanyen a l'escala d'administració especial, subescala: servicis especials, classe: policia local i els seus auxiliars, escala bàsica, grup C de titulació de l'article 25 de la Llei 30/1984, de 2 d'agost, de Mesures de Reforma de la Funció Pública, i article 21 de la Llei 6/1999, de 16 d'abril, de la Generalitat Valenciana, de Policies Locals i de Coordinació de les Policies Locals de la Comunitat Valenciana, inclosa en l'oferta d'ocupació pública d'este ajuntament que correspon a l'any 2007, aprovada per l'Acord del Ple de l'Ajuntament, de data 25 de gener de 2007, i publicada en el Boletín Oficial del Estado número 78, de 31 de març de 2007.   
Quatre d'estes places es proveiran mitjançant oposició lliure i una altra mitjançant concurs de mèrits per torn de mobilitat. Si la plaça oferida per torn de mobilitat no es cobrira mitjançant este procediment de selecció, s'incrementaran les que s'han de proveir per oposició lliure.  
A les places convocades es podran agregar les vacants que s'hi pogueren produir fins a la realització de les proves selectives.  
Segona. Normativa aplicable  
El procés selectiu s'ajustarà al que disposen les presents bases i la normativa següent:  
- Orde de 23 de novembre de 2005, de la Conselleria de Justícia, Interior i Administracions Públiques, per la qual s'establixen els criteris mínims per a la selecció dels policies locals de la Comunitat Valenciana en les proves físiques, psicotècniques i reconeixement mèdic.  
- Orde de 23 de novembre de 2005, de la Conselleria de Justícia, Interior i Administracions Públiques, per la qual s'aprova el barem general d'aplicació als concursos de mèrits per a la provisió de places en els cossos de policia local de la Comunitat Valenciana, pel torn de mobilitat.  
- Llei 30/1984, de 2 d'agost, de Mesures per a la Reforma de la Funció Pública.  
- Llei 7/1985, de 2 d'abril, Reguladora de les Bases del Règim Local.  
- Reial Decret Legislatiu 781/1986, de 18 d'abril, pel qual s'aprova el Text Refós de les disposicions legals vigents en matèria de règim local.  
- Decret Legislatiu, de 24 d'octubre de 1995, del Consell de la Generalitat Valenciana, pel qual s'aprova el Text Refós de la Llei de la Funció Pública Valenciana, i la seua modificació aprovada per la Llei 8/1995, de 29 de desembre, de la Generalitat Valenciana.  
- Decret 33/1999, de 9 de març, del Consell de la Generalitat Valenciana, pel qual s'aprova el Reglament de Selecció, Provisió de Llocs de Treball i Carrera Administrativa del personal comprés en l'àmbit d'aplicació de la Llei de la Funció Pública Valenciana.  
- Reial Decret 364/1995, de 10 de març, pel qual s'aprova el Reglament General d'Ingrés del Personal al Servici de l'Administració General de l'Estat i de Provisió de Llocs de Treball i Promoció Professional dels Funcionaris Civils de l'Administració General d'Estat.  
- Llei 6/1999, de 19 d'abril, de la Generalitat Valenciana, de Coordinació de Policies Locals de la Comunitat Valenciana.  
- Decret 19/2003, de 4 de març, del Consell de la Generalitat, pel qual es regula la norma marc sobre estructura, organització i funcionament dels cossos de policia local de la Comunitat Valenciana.  
- Decret 88/2001, de 24 d'abril, del Govern Valencià, pel qual s'establixen les bases i criteris generals uniformes per a la selecció, promoció i mobilitat de totes les escales i categories dels policies locals i auxiliars de la policia local de la Comunitat Valenciana.  
- Ordes d'1 de juny de 2001, de la Conselleria de Justícia i Administracions Públiques, de desenvolupament del Decret 88/2001, de 24 d'abril, del Govern Valencià.  
- La resta de les disposicions legals i reglamentàries vigents, complementàries i aplicables.  
Tercera. Dels requisits dels aspirants  
Els aspirants hauran de complir, en la data d'expiració del termini de presentació d'instàncies, tots i cada un dels requisits següents:  
Per al torn lliure:  
a) Tindre la nacionalitat espanyola.  
b) Estar en possessió del títol de Batxiller Superior, Formació Professional de segon grau, o equivalent, o complides les condicions per a obtindre'l en la data en què finalitze el termini de presentació d'instàncies.  
c) No patir malaltia o cap defecte físic que impedisca l'exercici de les funcions, i tindre una estatura mínima d'1,65 metres per als hòmens i 1,60 metres per a les dones.  
d) Tindre complits 18 anys, sense excedir l'edat de 30 anys. Només als efectes de l'edat màxima, es compensarà el límit amb els servicis prestats anteriorment a l'administració local, escala d'administració especial, subescala de servicis especials, classe policia local i els seus auxiliars.   
e) No haver sigut separat per mitjà d'expedient disciplinari del servici de l'Estat, de les comunitats autònomes o de les entitats locals ni trobar-se inhabilitat per a l'exercici de funcions públiques.  
f) Estar en possessió dels permisos que habiliten per a la conducció de vehicles de les classes B i A, que permeta la conducció de motocicletes amb unes característiques de potència que no sobrepassen els 25 kW o una relació potència/pes no superior a 0,16 kW/kg, destinats al servici d'urgències o emergències (Reial Decret 772/1997, de 30 de maig).   
Per al torn de mobilitat:  
a) Ser funcionari de carrera de la categoria que es convoca, integrat en la subescala de servicis especials, classe de policia local i els seus auxiliars, de qualsevol dels municipis de la Comunitat Valenciana.  
b) Haver romàs, almenys, dos anys com a funcionari de carrera al lloc de treball des del qual es concursa.  
c) No faltar menys de cinc anys per al passe a la situació de segona activitat.  
d) No patir malaltia o cap defecte físic que li impedisca el normal exercici de les funcions pròpies de la seua escala i categoria, d'acord amb el barem d'exclusions mèdiques que s'establisquen.  
e) No trobar-se suspés ni inhabilitat en ferm per a l'exercici de funcions públiques. De produir-se la suspensió o la inhabilitació amb posterioritat a la resolució del concurs de mobilitat per un procediment iniciat amb anterioritat a la data de convocatòria del concurs, s'entendran anul·lades totes les actuacions pel que fa a este aspirant.  
f) Estar en possessió dels permisos que habiliten per a la conducció de vehicles de les classes B i A, que permeten la conducció de motocicletes amb unes característiques de potència que no sobrepassen els 25 kW o una relació potència/pes no superior a 0,16 kW/kg, destinats al servici d'urgències o emergències (Reial Decret 772/1997, de 30 de maig).   
Quarta. Presentació d'instàncies  
Els qui desitgen participar en la present convocatòria hauran de sol·licitar-ho per mitjà d'una instància que s'adreçarà a la Presidència de la corporació i que es presentarà al Registre General durant el termini de 20 dies naturals, comptadors des de l'endemà de la publicació de l'extracte de la convocatòria en el Boletín Oficial del Estado. Les bases es publicaran, així mateix, en el Diari Oficial de la Comunitat Valenciana i en extracte en el Butlletí Oficial de la Província de València.  
Les instàncies es podran presentar igualment en la forma que determina l'article 38.4 de la Llei de Règim Jurídic de les Administracions Públiques i del Procediment Administratiu Comú.  
El model d'instància per a prendre part en les proves selectives el facilitarà gratuïtament l'ajuntament (Oficina AMIC d'Informació), o també es pot descarregar de la pàgina web municipal (http://www.albal.es).  
Els aspirants a la plaça de mobilitat, a més, presentaran, amb la instància i la carta de pagament, la documentació acreditativa dels mèrits que s'han de valorar en la fase de concurs, i estos documents han de ser originals o fotocòpies degudament compulsades. No s'admetrà cap documentació relativa a mèrits que es presenten amb posterioritat a la data de finalització de presentació d'instàncies.  
En compliment del que establix el Decret 88/2001, de 24 d'abril, del Consell, els aspirants, prèviament a l'inici de les proves, hauran d'aportar, juntament amb la instància, un certificat mèdic oficial en què se'n faça constar expressament la capacitat per a concórrer a les proves físiques exigides per a l'accés a la categoria d'agent, així com que no es troben impedits o incapacitats per a l'accés a la funció pública.  
La instància haurà d'anar acompanyada del justificant d'haver ingressat els drets d'examen, establits en 62,50 euros, i hauran d'adjuntar a la instància el resguard acreditatiu del seu ingrés directe o mitjançant transferència al compte 0030 3104 7760335932 obert a nom de l'Ajuntament d'Albal al Banc Espanyol de Crèdit, i faran constar en la transferència el concepte i el nom de l'aspirant. Si el pagament es va efectuar mitjançant gir postal o telegràfic es consignarà en la instància el número de gir i s'hi adjuntarà el justificant.  
Per a ser admesos i prendre part en les proves selectives, a més de les seues circumstàncies personals, els sol·licitants hauran de manifestar a les instàncies que complixen tots i cada un dels requisits exigits, referits sempre a la data d'expiració del termini assenyalat per a la presentació d'instàncies, i que es comprometen a prestar el preceptiu jurament o promesa. Estes condicions s'hauran de mantindre al llarg de tot el procés selectiu durant el qual, en qualsevol moment, podran ser requerits els aspirants per a efectuar les comprovacions oportunes.  
Segons l'article 26,3 del Reial Decret Legislatiu 2/2004, de 5 de març, pel qual s'aprova el Text Refós de la Llei Reguladora de les Hisendes Locals, procedirà la devolució dels drets d'examen quan no es realitze el fet imposable per causes no imputables al subjecte passiu. En conseqüència, no procedirà la devolució de la taxa ingressada en els supòsits d'exclusió definitiva de les proves per causes imputables a l'interessat, com poden ser l'incompliment dels requisits de la convocatòria o la no-presentació dins del termini de les instàncies i dels documents.  
Cinquena. De l'admissió dels aspirants  
Finalitzat el termini d'admissió d'instàncies, mitjançant la resolució de l'Alcaldia, s'aprovaran les llistes provisionals d'aspirants admesos i exclosos, que es faran públiques en el Butlletí Oficial de la Província de València i al tauler d'edictes de l'ajuntament, i es concedirà un termini de 10 dies hàbils per a reclamacions. Estes reclamacions, si n'hi ha, s'acceptaran o es rebutjaran en la resolució per la qual s'aproven les llistes definitives, dictada així mateix per l'Alcaldia Presidència i que es faran públiques, així mateix, en la forma indicada. La publicació d'esta resolució serà determinant dels terminis a efectes de possibles impugnacions o recursos.  
Si no es presenta cap reclamació, les llistes provisionals esdevindran automàticament en definitives, i es farà constar en la resolució de l'Alcaldia.  
Els errors de fet es podran esmenar en qualsevol moment, d'ofici o a petició de l'interessat.  
En tot cas, amb l'objecte d'evitar errors i, en el supòsit de produir-se, possibilitar l'esmena dins del termini establit i en la forma escaient, els aspirants comprovaran, fefaentment, no sols que no figuren en la relació d'exclosos sinó, a més, que els seus noms consten en la d'admesos.  
Si en qualsevol moment del procés selectiu arriba a coneixement del tribunal que algun dels aspirants no té la totalitat dels requisits exigits en estes bases, amb audiència prèvia de l'interessat es proposarà l'exclusió d'este aspirant a l'alcalde president de l'ajuntament, i s'indicaran les inexactituds o falsedats formulades per l'aspirant en la sol·licitud d'admissió a les proves selectives i als efectes procedents  
.  
Sisena. Dels altres tràmits previs a la realització de les proves i del tribunal qualificador  
La composició del tribunal qualificador serà la següent:  
President: el de la corporació o membre d'esta en qui delegue.  
Secretari: el de la corporació o funcionari de carrera en qui delegue, amb veu i vot.  
Vocals: un representant designat per la Direcció General de la Generalitat Valenciana competent en matèria de policia local.  
Un representant designat per la Direcció General de la Generalitat Valenciana competent en matèria d'administració local.  
El cap del cos de la policia local.  
Un tècnic o expert designat per l'Alcaldia.  
El regidor delegat de l'àrea corresponent (de no actuar el regidor delegat de Personal com a president del tribunal ho farà en substitució d'este).  
Dos membres en representació dels funcionaris designats per la Junta de Personal.  
A les sessions del tribunal podran acudir, en qualitat d'observadors, un representant de cada un dels grups polítics municipals que integren l'ajuntament.   
La designació dels membres del tribunal inclourà la dels respectius suplents, i es farà pública juntament amb la llista d'admesos i exclosos, i també al tauler d'anuncis de l'ajuntament.  
El tribunal podrà demanar els servicis dels assessors tècnics que considere oportuns per a analitzar qüestions concretes del procés selectiu. El tribunal podrà així mateix, i en qualsevol moment, requerir als aspirants que acrediten la seua personalitat, al fi de la qual hauran d'anar proveïts del document nacional d'identitat o un altre document acreditatiu.   
L'ajuntament sol·licitarà dels òrgans corresponents la designació dels respectius representants, que haurà d'efectuar-se en el termini dels 20 dies següents a la recepció de la sol·licitud.  
La composició del tribunal serà predominantment tècnica i els vocals hauran de tindre un nivell de titulació o especialització iguals o superiors als exigits per a l'accés a les places convocades.  
Quan concórrega en els membres del tribunal alguna de les circumstàncies establides en els articles 28 i 29 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, estos s'abstindran d'intervindre i notificaran esta circumstància a l'Alcaldia Presidència; així mateix, els aspirants podran recusar-los en la forma establida en l'article 29 de la llei esmentada.  
El tribunal no podrà constituir-se ni actuar sense l'assistència de més de la meitat dels seus integrants, titulars o suplents, indistintament. Així mateix, estan facultats per a resoldre les qüestions que puguen suscitar-se durant la realització de les proves, per a adoptar els acords necessaris que hi garantisquen el degut orde en tot el no previst en estes bases, i per a l'adequada interpretació d'estes.  
En cada sessió del tribunal podran participar els membres titulars presents en el moment de la constitució d'este tribunal i, si estan absents, els suplents, sense que puguen substituir-se entre si en la mateixa sessió.   
Si una vegada constituït el tribunal i iniciada la sessió s'absenta el president, este designarà, entre els vocals concurrents, el que el substituirà durant la seua absència.  
Als efectes d'allò que s'ha disposat per l'annex IV del Reial Decret 462/2002, de 24 de maig, el tribunal qualificador tindrà la categoria segona de les replegades en aquell pel que fa a les assistències dels seus membres.  
Al tribunal li correspon el desenvolupament i la qualificació de les proves selectives, la seua actuació està vinculada a les presents bases i no podrà aprovar ni declarar que han superat les proves selectives un nombre d'aspirants superior al de places convocades.  
Les decisions s'adoptaran per majoria de vots.  
Setena. Del calendari de les proves i de l'orde d'actuació  
La data, l'hora i el lloc del començament de les proves selectives s'anunciarà en el Butlletí Oficial de la Província de València, conjuntament amb la relació d'admesos i d'exclosos, així com la composició del tribunal qualificador a què es referix la base sisena.  
Una vegada començades les proves selectives, no serà obligatòria la publicació dels successius anuncis i incidències en el Butlletí Oficial de la Província de València. Estos anuncis els haurà de fer públics el tribunal al local on s'han realitzat les actuacions i al tauler d'anuncis de l'ajuntament.  
L'orde d'actuació dels aspirants en aquells exercicis que no puguen realitzar-se conjuntament serà l'alfabètic i començarà per l'aspirant la lletra del qual comence per la lletra T, de conformitat amb el que disposa la Resolució de 4 d'abril de 2006, de la Conselleria de Justícia i Administracions Públiques, per la qual es determina la lletra per a fixar l'orde d'intervenció dels aspirants a totes les proves selectives que se celebren durant l'any 2006, del conjunt de les administracions públiques valencianes, publicat en el Diari Oficial de la Generalitat número 5237, de 10 d'abril del mateix any.  
Els opositors seran convocats per a cada exercici en crida única, excepte cas de força major degudament justificat i apreciat lliurement pel tribunal. La no-presentació d'un aspirant en el moment de ser cridat a qualsevol dels exercicis obligatoris determinarà automàticament el decaïment del seu dret a participar en el mateix exercici i en els successius, per la qual cosa quedarà exclòs del procés selectiu.  
Entre la terminació d'un exercici i el començament del següent haurà de transcórrer un període mínim de 72 hores i un màxim de 45 dies naturals.  
Huitena. Desenvolupament del procés selectiu  
A) Procés selectiu i sistema de qualificació per a les places d'agents per oposició lliure:  
Primer exercici. De caràcter obligatori i eliminatori.  
Mesurament d'estatura, el criteri a seguir serà tindre un mínim d'1,65 metres per a hòmens i 1,60 per a les dones.  
Es qualificarà com a apte o no apte.  
Segon exercici. De caràcter obligatori i eliminatori.  
Prova psicotècnica.  
Es realitzaran dos tests dirigits a valorar les actituds i aptituds de l'aspirant per a l'exercici del lloc de treball de policia local. Si es considera necessari, es procedirà a la realització d'una entrevista personal a tots o a algun dels aspirants. El contingut d'este exercici serà l'establit en l'annex III de l'Orde de 23 de novembre del 2005, de la Conselleria de Justícia, Interior i Administracions Públiques, per la qual s'establixen els criteris mínims per a la selecció dels policies locals de la Comunitat Valenciana en les proves físiques, psicotècniques i reconeixement mèdic. El primer es referix a les aptituds mentals i el segon a la personalitat.  
La qualificació dels exercicis psicotècnics serà d'apte o no apte, i l'aspirant haurà de superar, com a mínim, en el cas dels factors aptitudinals, quatre dels sis factors que cal mesurar. En tots els casos, ha de superar el factor d'agilitat mental i, pel que fa a la personalitat, una vegada superades les puntuacions mínimes en les escales de control de les respostes (sinceritat, desitjabilitat social o qualsevol altra anàloga), es realitzarà un anàlisi global de l'estructura de la personalitat.  
En considerar-se diferents puntuacions en els barems aptitudinals i existir una diferent ponderació dels factors de personalitat per a cada escala i categoria, l'obtenció de la qualificació d'apte en una selecció destinada a cobrir un lloc concret de l'escala no serà homologable per a cap altre lloc.  
Tercer exercici. De caràcter obligatori i eliminatori.   
Proves d'aptitud física. Consistirà a superar les proves d'aptitud física que posen de manifest la capacitat per a l'exercici del lloc de treball amb el contingut i marques mínimes establits en l'annex I, apartat A), subapartats 1 a 5 de l'Orde de 23 de novembre de 2005, de la Conselleria de Justícia, Interior i Administracions Públiques, per les qual s'establixen els criteris mínims per a la selecció dels policies locals de la Comunitat Valenciana en les proves físiques, psicotècniques i reconeixement mèdic.  
Tindrà el caràcter d'obligatòria i eliminatòria, amb la qualificació d'apte o no apte, i s'han de superar, com a mínim quatre de les proves per a ser qualificat com a apte.  
Quart exercici (qüestionari grup V).  
Consistirà a contestar un qüestionari de 50 preguntes tipus test, amb respostes alternatives sobre els temes del grup cinqué del temari, que consta a l'annex III d'estes bases, durant un temps màxim de 90 minuts.  
Tindrà el caràcter d'obligatòria i eliminatòria, i la qualificació d'esta part serà de 0 a 10 punts, i caldrà obtindre un mínim de 5 per a superar-la.  
Cinqué exercici (qüestionari grups I a IV).  
Consistirà a contestar un qüestionari de 50 preguntes tipus test, amb respostes alternatives sobre els temes dels grups primer al quart (ambdós inclusivament), que consta a l'annex III d'estes bases, durant un temps màxim de 90 minuts.  
Tindrà el caràcter d'obligatòria i eliminatòria, i la qualificació d'esta part serà de 0 a 10 punts, i caldrà obtindre un mínim de 5 per a superar-la.  
Sisé exercici (guia de carrers). De caràcter obligatori i eliminatori.  
Consistirà en la realització d'una prova pràctica relacionada amb les funcions i competències policials en què, assenyalant un punt de partida dins de la jurisdicció territorial de l'Ajuntament d'Albal, es determinarà un altre punt de destinació o arribada, i l'aspirant haurà d'indicar tots i cada un dels carrers o vies a recórrer en l'itinerari més aconsellable a seguir. La durada serà d'una hora. Només ha d'indicar un itinerari, la presentació de més d'un donaria lloc a la no superació de l'exercici.  
La qualificació d'esta part serà de 0 a 10 punts i per a superar-la s'haurà d'obtindre un mínim de 5 punts.  
Seté exercici (redacció de temes). De caràcter obligatori i eliminatori.  
Consistirà a desenvolupar per escrit durant un temps de dues hores, dos temes triats per l'aspirant, de quatre extrets per sorteig, un de cada un dels grups primer a quart, ambdós inclusivament, que componen el temari.  
Estos temes es llegiran en sessió pública davant del tribunal, que podrà formular les preguntes o els aclariments que sobre estos jutge oportuns. Es valorarà la claredat d'idees i el coneixement sobre els temes exposats.  
La qualificació d'esta part serà de 0 a 10 punts, i per a superar-la s'haurà d'obtindre un mínim de 5 punts.  
Huité exercici (valencià). De caràcter obligatori i no eliminatori.  
Consistirà en la traducció del valencià al castellà i viceversa, d'un text proposat pel tribunal, amb una durada màxima de 30 minuts.  
Este exercici es qualificarà de 0 a 4 punts.  
Nové exercici (reconeixement mèdic). De caràcter obligatori i eliminatori.  
Per al reconeixement mèdic, el criteri a seguir serà l'establit en l'annex únic de l'Orde de 23 de novembre de 2005, de la Conselleria de Justícia, Interior i Administracions Públiques, per la qual s'establixen els criteris mínims per a la selecció dels policies locals de la Comunitat Valenciana en les proves físiques, psicotècniques i reconeixement mèdic.  
La qualificació d'este exercici serà d'apte o no apte.  
B) Procés selectiu i sistema de qualificació per a les places d'agents per torn de mobilitat:  
Primer exercici.   
Prova psicotècnica, de caràcter obligatori i eliminatori.   
Consistirà a superar els exercicis o proves psicotècniques aptitudinals i de personalitat que es determinen reglamentàriament.  
La qualificació d'esta part serà d'apte o no apte.  
Segon exercici (coneixement del municipi i la seua organització).  
De caràcter obligatori i eliminatori. Coneixement del terme municipal, guia de carrers, història, servicis, institucions, organització i administració municipal i altres de particular interés per a la població local de l'ajuntament convocant, s'acreditaran per mitjà de la superació d'una prova objectiva consistent en un qüestionari de 50 preguntes amb respostes alternatives, en un temps màxim d'una hora.  
La qualificació d'esta part serà de 0 a 10 punts, i caldrà obtindre un mínim de 5 punts per a superar-lo.  
Tercer exercici. Reconeixement mèdic. De caràcter obligatori i eliminatori.   
Es realitzarà de conformitat amb els criteris establits en l'Orde de 23 de novembre de 2005, de la Conselleria de Justícia, Interior i Administracions Públiques.  
Quart exercici. Barem de mèrits.  
La valoració dels mèrits al·legats i qualssevulla altres dades hauran d'estar referits a la data d'acabament del termini de presentació d'instàncies.  
Una vegada transcorregut el termini de presentació d'instàncies, estes seran vinculants per al peticionari i les destinacions adjudicades seran irrenunciables, llevat que abans de finalitzar el termini de presa de possessió s'haguera obtingut una altra destinació mitjançant convocatòria pública, i en este cas haurà de comunicar-se esta circumstància a l'ajuntament convocant de la plaça oferida i adjudicada.  
El barem de mèrits que s'ha d'aplicar serà l'establit en l'Orde de 23 de novembre de 2005, de la Conselleria de Justícia, Interior i Administracions Públiques, per la qual s'aprova el barem general d'aplicació als concursos de mèrits de mèrits per a la provisió de places en els cossos de la policia local de la Comunitat Valenciana, pel torn de mobilitat, amb caràcter general de la valoració dels mèrits computables i la forma de dirimir els empats (articles 2 i 3).  
Titulació acadèmica. Fins a un màxim de 15 punts.  
Es valoraran les titulacions acadèmiques acreditades pels concursants que siguen superiors a qui es van exigir per a accedir a l'escala i categoria a què pertanguen, d'acord amb l'escala següent:  
a) Grup A.  
Doctor: 10 punts.  
Llicenciat o equivalent: 8 punts.  
b) Grup B.  
Diplomat universitari o equivalent: 7 punts.  
Diplomat en Criminologia: 7 punts.  
No es valoraran com a mèrit aquelles titulacions que figuren com a requisit per a la provisió del lloc de treball, ni aquelles que siguen imprescindibles per a la consecució d'altres de nivell superior. En la puntuació d'accés a la universitat només es computarà una d'estes.  
Grau personal. S'adjudicarà un màxim de 3 punts per la possessió d'un determinat grau personal consolidat dins de la carrera administrativa, de la manera següent:  
a) Per tindre un grau personal superior al nivell del sol·licitat: 3 punts.  
b) Per tindre un grau igual al nivell del lloc sol·licitat: 2 punts.  
c) Per tindre un grau inferior al nivell del lloc sol·licitat: 1 punt.  
Antiguitat. Fins a un màxim de 20 punts.  
- Per cada any complet d'antiguitat en la mateixa escala i categoria de la policia local o superior: 1,50 punts.  
- Per cada any complet d'antiguitat en la categoria inferior de policia local: 1,25 punts.  
- Per cada any d'antiguitat realitzat en altres forces i cossos de seguretat: 0,50 punts, fins a un màxim de 10 punts.  
- Per cada any complet d'antiguitat realitzat en qualsevol administració públiques: 0,25 punts, fins a un màxim de 10 punts.  
Altres mèrits. Fins a un màxim de 15 punts.  
4.1. Coneixement del valencià, acreditat amb certificat oficial de la Junta Qualificadora de Coneixements de Valencià: coneixements orals (0,75 punts), certificat de grau elemental (1,25 punts), certificat de grau mitjà (2,50 punts), certificat de grau superior (3 punts).  
4.2. Coneixement d'un o més idiomes acreditats documentalment per mitjà de certificat expedit per facultat o escola oficial reconeguda, 3 punts per cada un. La superació dels diferents cursos complets que formen els estudis oficials de les facultats o escoles oficials es valoraran a raó de 0,60 punts per curs complet.  
Cursos organitzats per Institut Valencià de Seguretat Pública o organismes anàlegs. Fins a un màxim de 30 punts.  
La realització de cursos organitzats per l'Institut Valencià de Seguretat Pública o homologats per este, s'ajustarà al següent barem, quant als punts que s'han d'atorgar en funció de la durada del curs i el resultat:  
Hores Assistència Aprofitament  
De 20 a 50 0,50 1  
De 51 a 100 1 2  
De 101 a 150 2 3  
De 151 a 200 3 4  
De 201 a 250 4 5  
De més de 250 5 7  
Quan es tracte de cursos de durada inferior a la mínima esmentada, la puntuació d'estos la donarà la suma del còmput d'hores i/o assistència d'estos. En cas d'haver impartit hores com a professor en els cursos, es puntuarà amb el barem corresponent al certificat d'aprofitament i no se superarà per este concepte el màxim de 10 punts.  
S'entendran vàlides, a efectes de baremació, les notes concedides com a excel·lents en els cursos realitzats amb anterioritat a l'entrada en vigor de la present orde. La puntuació obtinguda a estos efectes serà el resultat de la suma dels punts corresponents en el seu tram respectiu d'assistència i aprofitament.  
Els cursos organitzats per l'Institut Valencià de Seguretat Pública, realitzats amb anterioritat a la data d'entrada en vigor de la Resolució de la Direcció General d'Interior, de 24 de març de 1995, sobre cursos de formació impartits per l'Institut Valencià de Seguretat Pública, així com els realitzats pel Ministeri de l'Interior o altres ministeris o conselleries relacionats amb la funció policial o organismes anàlegs, escoles de policia de les corporacions locals o de les comunitats autònomes, ambdós expressament reconeguts per l'Institut Valencià de Seguretat Pública, es valoraran en tot cas amb la puntuació corresponent al diploma d'assistència.  
Els cursos bàsics de formació inicial i els cursos de capacitació no seran objecte de puntuació.  
Els cursos de dispensa en un grau del requisit de titulació es puntuaran, si és el cas, com a cursos amb diploma d'assistència. No seran puntuables si ja es van tindre en compte a efectes de requisit de titulació acadèmica per a promoció interna.  
Premis, distincions i condecoracions. Fins a un màxim de 10 punts.   
Per estar en possessió de la Placa Col·lectiva al Mèrit Policial de la Generalitat Valenciana, 1 punt.  
Per estar en possessió de la Plaça Individual al Mèrit Policial de la Generalitat Valenciana, 3 punts.  
Per estar en possessió de la Medalla al Mèrit Policial de la Generalitat Valenciana, 2 punts.  
Per ser objecte de felicitació o menció col·lectiva pel director de la conselleria competent en matèria de policia local, 0,25 punts per cada una.  
Per condecoracions concedides per altres administracions públiques com a reconeixement a la lloable, extraordinària i meritòria actuació policial a títol individual, 0,50 punts per cada una.  
Altres mèrits. Fins a un màxim de 4 punts, de conformitat amb l'Orde de 23 de novembre de 2005.  
Novena. De la relació d'aprovats i creació de borsa de treball  
De conformitat amb el que disposa l'article 4.5 del Decret 33/1999, del Consell de la Generalitat Valenciana, la relació d'aspirants que han superat les proves es formarà amb els qui, després d'haver realitzat i superat tots els exercicis obligatoris, se sumarà per a cada un d'ells les puntuacions obtingudes en tots els exercicis. La dita relació donarà començament amb l'aspirant que haja obtingut d'esta manera la puntuació més alta, i finalitzarà quan el número d'inclosos en esta coincidisca amb el nombre de llocs convocats. Si el nombre d'aspirants relacionats d'esta manera fóra inferior al de places convocades, les no cobertes es declararan desertes. El tribunal no podrà declarar aprovats a més aspirants que el total de places a cobrir en la convocatòria.  
Amb la presentació prèvia de la documentació exigida, els aspirants proposats s'incorporaran a l'Institut Valencià de Seguretat Pública per a realitzar el primer curs de capacitació teoricopràctic que se celebre, integrat per dues fases, un de formació i selecció en l'Institut Valencià de Seguretat Pública, amb una durada de quatre mesos, i una altra, una vegada superada l'anterior, de pràctiques en el mateix ajuntament, amb una durada de dos mesos.  
Aquells aspirants que hagueren realitzat amb anterioritat el curs selectiu per a l'accés a la mateixa escala de policia local als municipis de la Comunitat Valenciana, quedaran exempts de realitzar-lo, si no hagueren transcorregut més de quatre anys des de la data de realització i superació d'este i no se n'haguera alterat substancialment el contingut.  
Prèviament, amb efectes durant la durada d'este curs, seran nomenats funcionaris en pràctiques, i els serà aplicable el que disposa l'article 2 i concordants del Reial Decret 456/1986, de 10 de febrer.  
Superat el curs, l'Institut Valencià de Seguretat Pública comunicarà a l'òrgan competent la relació dels aspirants que hagen superat el curs, amb indicació de les qualificacions obtingudes. Els aspirants que no superaren el curs teoricopràctic podran incorporar-se al curs immediatament posterior. No obstant això, cessaran com a funcionaris en pràctiques i podran ser nomenats novament quan s'incorporen al següent curs. De no superar este segon, quedaran definitivament decaiguts en el seu dret de reserva de plaça.  
Com a resultat del procés de selecció, els aspirants que no obtinguen plaça, tot i haver superat els exercicis, així com aquells que superen fins al cinqué exercici, passaran a formar part, segons l'orde de puntuació obtinguda, de la borsa de treball per a ocupar interinament places de policia local amb ocasió de vacants, vacances, baixes per malaltia o altres contingències anàlogues.  
La durada de la borsa meritada serà de tres anys i esta es regirà pel que disposa l'Orde de 17 de gener de 2006, de la Conselleria de Justícia, Interior i Administracions Públiques, sobre regulació de borses d'ocupació temporal per a proveir provisionalment llocs de treball de l'administració del Govern Valencià.  
Deu. De la presentació de documents i nomenament  
Els aspirants proposats pel tribunal presentaran en el Servici de Personal de l'ajuntament, dins del termini de 20 dies naturals, comptadors des de la publicació de la llista d'aprovats, els documents acreditatius de les condicions de capacitat i requisits exigits en la convocatòria:  
a) Certificat de naixement expedit pel registre civil corresponent o una fotocòpia del document nacional d'identitat degudament compulsada.  
b) Original o fotocòpia compulsada del títol acadèmic exigible segons la convocatòria.  
c) Declaració de no haver sigut separat mitjançant expedient disciplinari de qualsevol administració o ocupació pública, així com de no trobar-se inhabilitat penalment per a l'exercici de funcions públiques.  
d) Fotocòpia compulsada dels permisos de conducció.  
Els aspirants que tingueren la condició de funcionaris de carrera quedaran exempts de justificar documentalment les condicions generals a què fa referència la base tercera que ja hagueren sigut provades per a obtindre el seu anterior nomenament. En tot cas, hauran de presentar original o fotocòpia compulsada del seu nomenament com a funcionari de carrera i el títol acadèmic exigit.  
Els qui dins del termini indicat, i excepte els casos de força major, degudament acreditats, no presentaren la seua documentació o no compliren els requisits exigits, no podran ser nomenats funcionaris i quedaran anul·lades totes les seues actuacions, sense perjuí de la responsabilitat en què hagueren pogut incórrer per falsedat en la seua instància. En el cas que l'aspirant siga exclòs per no presentar la documentació requerida, o per falsedat d'esta, el tribunal podrà proposar la inclusió en la llista d'aprovats, del mateix nombre que d'exclosos per les anteriors causes, sempre que hagen superat les proves selectives.  
Complits els requisits precedents, i si és el cas, superat el corresponent curs de capacitació, s'efectuarà el nomenament dels aspirants proposats com a funcionaris de carrera, i hauran de prendre possessió del càrrec en el termini de 30 dies, a comptadors des de l'endemà d'aquell en què els siga notificat el nomenament.  
Onze. De les incidències  
Els tribunals estan autoritzats per a resoldre els dubtes que es presenten i adoptar els acords necessaris per al bon orde del procés selectiu en tot allò no establit en estes bases.  
Dotze. Dels recursos  
Contra les presents bases i la corresponent convocatòria, actes que esgoten la via administrativa, cal interposar:  
a) Recurs de reposició, amb caràcter potestatiu, davant de l'òrgan municipal que va dictar l'acte. El termini per a interposar este recurs serà d'un mes, comptador des de l'endemà a la publicació de l'extracte en Boletín Oficial del Estado. Interposat el recurs, no podrà interposar-se recurs contenciós administratiu fins que aquell siga resolt expressament o s'haja produït la seua desestimació per silenci pel transcurs d'un mes, comptador des de la data de la seua interposició, sense haver-se'n notificat la resolució, i en este cas quedarà expedita la via contenciosa administrativa.  
b) Recurs contenciós administratiu, directament, davant del Jutjat Contenciós Administratiu de València. El termini per a interposar el recurs és:  
1. De dos mesos, comptadors des de la publicació de l'extracte Boletín Oficial del Estado, si no s'ha interposat el potestatiu recurs de reposició.  
2. De dos mesos, comptadors des del dia en què es notifique la resolució expressa del recurs de reposició, o  
3. De sis mesos, comptadors a partir del transcurs d'un mes des de la interposició del recurs de reposició sense haver-se notificat resolució expressa d'este.  
Contra les resolucions i els actes de tràmit que no posen fi a la via administrativa, quan estos últims decidisquen directament o indirectament el fons de l'assumpte, determinen la impossibilitat de continuar el procediment, produïsquen indefensió o perjuí irreparable a drets i interessos legítims, els interessats podrà interposar el recurs d'alçada en el termini d'un mes davant l'òrgan que va nomenar el tribunal.  
Si tinguera entrada «al·legació, suggeriment, reclamació o petició de revisió» per escrit sobre la puntuació atorgada pel tribunal o una altra circumstància relativa al desenvolupament de les proves durant els cinc dies següents a la publicació de les puntuacions de cada prova o exercici, serà el tribunal el que decidisca sobre les estes en la següent sessió, i ho ressenyarà en la corresponent acta, tot això sense perjuí del que establix esta base respecte a la interposició de recursos, que es regirà per les normes generals sobre procediment i règim jurídic de les administracions públiques.  
ANNEX I  
Proves psicotècniques  
El barem per al reconeixement psicotècnic que es realitzarà serà l'establit en l'annex III de l'Orde de 23 de novembre del 2005, de la Conselleria de Justícia, Interior i Administracions Públiques, per la qual s'establixen els criteris mínims per a la selecció dels policies locals de la Comunitat Valenciana en les proves físiques, psicotècniques i reconeixement mèdic.  
ANNEX II  
Proves físiques  
El contingut de les proves físiques s'establix d'acord amb l'annex I de l'Orde de 23 de novembre de 2005.  
Les proves es realitzaran en l'orde següent:  
1. Escalada de corda amb presa de peus.  
Hòmens, 4 metres; dones, 3 metres.  
2. Salt d'altura.  
Hòmens, 1,10 metres; dones, 1 metre.  
3. Salt de longitud amb carrera.  
Hòmens, 4 metres; dones, 3,80 metres.  
4. Carrera de velocitat en 60 metres.  
Hòmens, 10 segons; dones, 12 segons.  
5. Carrera de resistència de 1.000 metres.  
Hòmens, 4 minuts; dones, 4 minuts 10 segons.  
6. Natació, en 50 metres.  
Hòmens, 57 segons; dones, 1 minut.  
La qualificació d'este exercici serà d'apte o no apte, i caldrà superar com a mínim quatre de les proves per a ser qualificat com a apte.  
De conformitat amb el que disposa l'Orde de 23 de novembre de 2005, no hi ha exempció de realització d'estes proves en l'escala bàsica, categoria agent, quan siga per torn lliure.  
ANNEX III  
Temari  
D'acord amb l'Orde d'1 de juny de 2001, de la Conselleria de Justícia i Administracions Públiques, de desenvolupament del Decret 88/2001, de 24 d'abril, del Consell, pel qual s'establixen les bases i criteris generals uniformes per a la selecció, promoció i mobilitat de les policies locals de la Comunitat Valenciana, escala bàsica i auxiliars de policia, el nombre mínim de temes que han d'integrar els temaris per a la fase d'oposició en els procediments de selecció per a la provisió de places vacants d'agents serà de 40 temes, dividits en quatre grups, més el grup quint, que tracta sobre les peculiaritats de la localitat, i queden establits com es fa constar a continuació:  
Grups I al IV.  
Correspon a l'especificat en l'Orde d'1 de juny de 2001, de la Conselleria de Justícia i Administracions Públiques, de desplegament del Decret 88/2001, de 24 d'abril, del Consell, pel qual s'establixen les bases i criteris generals uniformes per a la selecció, promoció i mobilitat de les policies locals de la Comunitat Valenciana, escala bàsica i auxiliars de policia.  
Grup V.  
Tema 41. Història local, antecedents. Demografia, població de dret.  
Tema 42. Guia de carrers, terme municipal. Principals avingudes, carrers i vies. Institucions locals. Cultura local. Institucions relacionades amb la policia local.  
Tema 43. Ordenances municipals. Ordenança reguladora del trànsit i circulació. Sorolls i vibracions. Tinença i protecció d'animals. Ordenança reguladora de la convivència i bon govern.  
ANNEX IV  
Reconeixement mèdic  
Les proves de reconeixement mèdic que es realitzen s'ajustaran al barem que s'establix en l'annex II de l'Orde de 23 de novembre de 2005, de la Conselleria de Justícia, Interior i Administracions Públiques, per la qual s'establixen els criteris mínims per a la selecció dels policies locals de la Comunitat Valenciana en les proves físiques, psicotècniques i reconeixement mèdic.  
Albal, 15 de maig de 2007.- L'alcalde president: Ramón Marí Vila.